stanford-oval/wikipedia huggingface dataset:
Isak Ervast
Kirjallinen toiminta > Teokset

Guds barnas salighet förestäld, då fordom grefwinnan högwälborne fru Anna Charlotta Taube, Kongl. Maj:ts tro-mans och öfwerste leutenantes wid högstbemälte Kongl. Maj:ts lijf-regemente dragouner, wälborne herr Robert Muhls högstälskelige huusfru, uti sin bästa ålders mognad ombytte sin timmelige jordiske lefnad, uti en ewig himmelsk sällhet, som uti Gudz trogne anbefallande, skedde i Nynääs den 7. octobr. 1728. Och sedan uti Åbo domkyrckan til sitt hwilorum beledsgades den 22. jan. 1729. Af högförnäma sorgbundnas ödmiukaste tienare Isaac. Ervast. Franz Philip Paulssen, Åbo 1729
Rucous-kirja, cuin sisälläns pitä rippi- ja Herran ehtollisen, nijn myös aamu- ja ehto-rucouxet, nykyisen ajan christillisyden coettelemuxen, wastauxet lihan esteitten päälle, Dawidin catumus-psalmit, ja wijmeiseldä, lyhykäisen tutkistelemuxen uudesta syndymästä ynnä muutamitten wirten [sic] canssa. Puolittain saxasta suomexi käätyt, puolittain myös uudesta coconpannut 1733. Isaac Erwastilda . Turusa, pränt. F. P. Paulssenildä, 1734, myöhempiä painoksia kolme Turusa 1734-1845; kuusi Stockholmisa 1749, 1764, 1775, 1778, 1788, 1797; kolme Helsingissä 1846-1862; yksi Oulussa 1849
Rukous-kirja, sisältävä rippi- ja Herran ehtoollisen- niin myös aamu- ja ehtoo-rukoukset. Frnckell, Helsinki 1873, 1879, 1880
Rukous-kirja, joka sisällänsä pitää rippi- ja Herran ehtoollisen-, niin myös aamu- ja ehtoo-rukoukset, nykyisen ajan kristillisyyden koettelemuksen, vastaukset lihan esteitten päälle, Davidin katumus-psalmit, ja viimeiseltä lyhykäisen tutkistelemuksen uudesta syntymästä ynnä muutamain virtten kanssa ; puolittain saksasta suomeksi käännetty, puolittain myös uudesta kokoon-pantu v.1733 Isak Ervastilta. Panelian painotuote, Panelia 1999
Samwets pröfning i synnerhet för huushåll-ståndet, i anledning af thes plicht och skyldighet hwartill komma menlösa tanckar, om församlingenes öfwergifwande. Åbo, tryckt hos Iohan Christopher Merckell, åhr 1738
Kirjallinen toiminta > Suomennoksia

Ahasverus Andreae Fritsch : Doct. Ahasverin Fritschen aiwan : tarpelliset kysymyxet, christillysydestä, [sic] caikille Jumalata racastawaisille, erinomattain nijlle, jotca heidän christillisydesäns owat caswawaiset, hyödytyxen canssa tutkistelda, edespannut, cahdeskymmenesä ja cuudesa cappalesa; ynnä wähäisen osan canssa, joca myös sisälläns pitä muutamia kysymyxiä ja lasten rucouxen; wuona 1732. Suomexi käätyt sildä, jonga paras ilo ja tawara on Jesus. Präntätty Joh. Kiämpildä, 1732
Aiheesta muualla

Isak Ervastin elämäkerta Kansallisbiografiassa
Itä–Länsi-ottelu 1962

| Tiedot |
| --- | --- | --- |
Päivämäärä: 2. syyskuuta 1962
Kaupunki: Helsinki, Suomi
Kenttä: Hesperia
Tulokset
Miehet: 1–7 Länsi (voitot 11–12 tasan 5)
Naiset: 4–19 Länsi (voitot 0-2)
A-pojat: 7–8 Länsi (voitot 1–4)
Vuoden 1962 Pesäpallon miesten Itä–Länsi-ottelu pelattiin Hesperiassa 2. syyskuuta. Tämä oli kaikkiaan 28. Itä-Länsi-ottelu ja 21. joka pelattiin Helsingissä. Helsingissä pelattiin nyt 7. kerran peräkkäin, Katsojamääräksi ilmoitettiin 3500.
Viides nuorten Itä–Länsi-ottelu pelattiin Juvalla ja se päättyi Lännen 7–8 voittoon.
Naisten Itä–Länsi-ottelu pelattiin toisen kerran. Hesperiassa 1.9. pelatun kamppailun voitti Länsi juoksuin 4–19.
Miesten Itä-Länsi

| # | ITÄ | Seura | Pelipaikka | LÄNSI | Seura | # |
| --- | --- | --- | --- | --- | --- | --- |
| 3 | Eino Kaakkolahti | HoNsU | Lukkari | Markus Lakaniemi | ViVe | 4 |
| 2 | Paavo Hietanen | HoNsU | Ykkösvahti | Yrjö Pauloff | PuMu | 2 |
| 9 | Paavo Jaakkola | KPL | Sieppari | Aatto Koivu | IK | 5 |
| 1 | Erkki Rautiainen | JyK | Kolmosvahti | Jaakko Nygård | ViVe | 9 |
| 7 | Lauri Oinonen | IPV | Kolmospolttaja | Jorma Kyntölä | TMP | 6 |
| 5 | Heikki Laine | LMV | Kakkospolttaja | Esa Risku | NJ | 8 |
| 6 | Martti Yli-Jaskari | HoNsU | Kakkosvahti | Raimo Lindholm | TMP | 7 |
| 8 | Alpo Viinikainen | JyK | Kolmoskoppari | Uuri Ståhlhammar | PuMu | 3 |
| 4 | Ismo Maanola | HoNsU | Kakkoskoppari | Jussi Kiikeri | IK | 1 |
|  | Antero Viherkenttä | KPL | Vaihtopelaaja | Heikki Kujala | PuMu |  |
|  | Ahti Eteläpää | KPL | Vaihtopelaaja | Unto Lammi | PuMu |  |
|  |  |  | Vaihtopelaaja | Pentti Kivimäki | IK |  |
|  | Simo Ristonmaa |  | Joukkueen huoltaja | Erkki Heikkilä | Parkano |  |
Avausheiton suoritti professori Lauri Pihkala.
Miesten Itä-Länsi > Vaihdot

vaihtoja ei suoritettu. Idän varamieheksi valittu Kosti Huovinen ei tullut paikalle.
Juoksulista

Itä aloitti sisällä.
| Joukkue |  |  |  |  |  |  |  |  |  | Yht>  |
| --- | --- | --- | --- | --- | --- | --- | --- | --- | --- | --- |
| ITÄ | 1 | 0 | 0 | 0 | 0 | 0 | 0 | 0 | 0 | 1 |
| LÄNSI | 2 | 0 | 1 | 1 | 1 | 2 | 0 | 0 | 0 | 7 |
James Mason (shakinpelaaja)

James Mason kuvassa noin vuodelta 1870
James Mason (19. marraskuuta 1849 – 12. tammikuuta 1905) oli kuuluisa yhdysvaltalainen shakinpelaaja ja kirjailija. Hänen alkuperäinen nimensä on tuntematon, sillä hänet adoptoitiin lapsena ja hän otti nimen James Mason. Hänen perheensä muutti Jamesin ollessa lapsi Yhdysvaltoihin, missä hän oppi shakin säännöt ja sai työn The New York Herald -sanomalehdestä.
Mason kirjoitti useita kirjoja shakista, joista tunnetuimmat ovat The Principles of Chess in Theory and Practice (1894), The Art of Chess (1895), Chess Openings (1897), ja Social Chess (1900).
Mason kuoli Rochfordissa Essexissä Englannissa.
Aiheesta muualla

James Mason ChessGames.com-sivustolla (englanniksi)
Into Eternity

Into Eternity on kanadalainen death metal -yhtye. Se perustettiin Reginassa, Saskatchewanissa. Yhtyeen ensimmäinen albumi ilmestyi vuonna 2000.
Jäsenet

Amanda Kiernan - laulu
Bryan Newbury - rummut
Troy Bleich - basso/taustalaulu
Justin Bender - kitara
Tim Roth (perustaja) - kitara/taustalaulu
Diskografia

Into Eternity (2000)
Dead or Dreaming (2001)
Buried in Oblivion (2004)
The Scattering of Ashes (2006)
The Incurable Tragedy (2008)
The Sirens (2018)
Aiheesta muualla

Into Eternityn kotisivut
Wikimedia Commonsissa on kuvia tai muita tiedostoja aiheesta .
Isabell Herlovsen

Isabell Herlovsen
Isabell Lehn Herlovsen (s. 23. kesäkuuta 1988) on norjalainen jalkapalloilija. Hän oli pelipaikaltaan hyökkääjä. Hän pelasi Norjan naisten maajoukkueessa 133 maaottelua ja teki niissä 67 maalia. Hän nousi lokakuussa 2019 maajoukkueen kaikkien aikojen parhaaksi maalintekijäksi. Hän pelasi ensimmäisen maaottelunsa maaliskuussa 2005.
Herlovsenista tuli naisten EM-kilpailujen nuorin maalintekijä EM-kilpailuissa 2005, kun hän teki maalin alkulohko-ottelussa Ranskaa vastaan. Hän teki maalin myös välierässä Ruotsia vastaan. Norja saavutti turnauksessa hopeaa. Neljä vuotta myöhemmin Suomessa pelatuissa EM-kilpailuissa Norja ylsi välieriin ja Herlovsen teki tappiollisessa välieräottelussa Saksaa vastaan joukkueensa ainoan maalin.
Herlovsen pääsi MM-kilpailuissa 2007 ensi kerran kentälle vaihtopelaajana viimeisessä alkulohko-ottelussa Ghanaa vastaan ja teki ottelussa yhden maalin. Puolivälierässä Kiinaa vastaan hän pelasi avauskokoonpanossa ja teki ottelun ainoan maalin. Välierässä Saksaa vastaan hän oli avauskokoonpanossa, ja pronssiottelussa Yhdysvaltoja vastaan hän pääsi vaihdosta kentälle. Hän pelasi MM-kilpailuissa 2011 Norjan kaikissa kolmessa ottelussa, joista kahdessa hän oli avauskokoonpanossa. MM-kilpailuissa 2015 hän pelasi avauskokoonpanossa Norjan kahdessa alkulohko-ottelussa ja ainoaksi jääneessä pudotuspeliottelussa. Hän teki alkulohkossa kaksi maalia Thaimaata vastaan. MM-kilpailuissa 2019 hän pelasi avauskokoonpanossa Norjan kaikissa viidessä ottelussa ja teki kaksi maalia, yhden alkulohko-ottelussa Etelä-Koreaa ja yhden neljännesvälierässä Australiaa vastaan.
Herlovsen edusti kotimaassaan Kolbotnia, LSK:ta ja Vålerengaa sekä Ranskassa Olympique Lyonia ja Kiinassa Jiangsu Suningia. Hän voitti Norjan-mestaruuden Kolbotnin joukkueessa vuosina 2005 ja 2006 sekä LSK:ssa vuosina 2012, 2014, 2015 ja 2016. Lyonissa hän voitti Ranskan-mestaruuden ja ylsi Mestarien liigan loppuotteluun vuonna 2010.
Ivor Montagu

| Ivor Montagu> Henkilötiedot |
| --- | --- |
Koko nimi:  Ivor Goldsmid Samuel Montagu
Syntynyt: 23. huhtikuuta 1904 Kensington, Lontoo, Yhdistynyt kuningaskunta
Kuollut: 5. marraskuuta 1984 (80 vuotta)
Ammatti:  tuottaja, ohjaaja, käsikirjoittaja, leikkaaja, pöytätennispelaaja
Puoliso:  Eileen Hellstern (1927-1984)
Ohjaaja
Palkinnot
 Leninin kansainvälinen rauhanpalkinto 1959 
Aiheesta muualla
IMDb 
Elonet
Ivor Montagu (23. huhtikuuta 1904 Kensington, Lontoo, Yhdistynyt kuningaskunta – 5. marraskuuta 1984 Watford, Hertfordshire, Yhdistynyt kuningaskunta) oli brittiläinen elokuvatuottaja, -ohjaaja, käsikirjoittaja, elokuvakriitikko ja pöytätennispelaaja. Hänet muistetaan ennen muuta monien Alfred Hitchcockin 1930-luvun elokuvien tuottajana. Pöytätenniksessä hänen ansionsa olivat ennen muuta järjestötoiminnassa, sillä hän oli yksi kansainvälisen pöytätennisjärjestön ITTF:n perustajajäsenistä ja pitkäaikainen puheenjohtaja. Montagu oli Ison-Britannian kommunistisen puolueen jäsen.
Ura > Elokuvat

Montagu opiskeli eläintiedettä, mutta ajautui opintojen jälkeen 1920-luvulla elokuva-alalle. Hänen elokuvauransa ei ollut pelkkää elokuvantekoa eri tehtävissä, vaan hän oli myös kriitikko ja aktiivinen järjestö- ja ammattiyhdistystoiminnassa.
Montagun ohjauksistaan merkittävimmät ovat lyhytelokuvat The Tonic, Day-Dreams ja Blue Bottles (kaikki 1928), jotka perustuivat H. G. Wellsin ideoihin ja joiden pääosassa oli Elsa Lanchester. Hän leikkasi ja kirjoitti välitekstit Hitchcockin Vuokralaiseen (1926). Gaumont Britishillä hän oli apulaistuottajana neljässä Hitchcockin elokuvassa (muun muassa Mies joka tiesi liikaa (1934) ja 39 askelta (1935). Kaupallinen elokuva ei kuitenkaan kiinnostanut vasemmistolaista Montaguta ja hän olikin kiinnostuneempi pienen budjetin poliittisista independent-elokuvista.
1925 Montagu oli perustamassa London Film Society -elokuvakerhoa, joka esitti mannereurooppalaisia taide-elokuvia ja neuvostoliittolaisia poliittisia elokuvia.
Elokuvakriitikkona Montagun suurimmat ansiot olivat Sergei Eisensteinin ja Vsevolod Pudovkinin tekstien kääntäjänä. Montagu seurasi Eisensteinia hänen vierailullaan Yhdysvalloissa ja kirjoitti siitä myöhemmin kirjan With Eisenstein in Hollywood. Montagu toimi elokuvakriitikkona aina kuolemaansa asti 1984. Viimeiset arvostelunsa hän kirjoitti Sight & Sound -lehteen.
Elokuvanteon ja kritiikin lisäksi Montagu oli myös aktiivinen elokuvatyöntekijöiden ammattiyhdistyksessä ACT:ssä.
Ura > Pöytätennis

Pöytätenniksessä Montagu kunnostautui etenkin järjestöpuolella. 18-vuotiaana hän oli perustamassa Englannin pöytätennisliittoa (ETTA), jonka puheenjohtajana hän toimi kolme kertaa ja presidenttinä kaksi kertaa. 1926 Montagu oli yksi kansainvälisen pöytätennisjärjestön ITTF:n perustajajäsenistä ja sen puheenjohtajana 41 vuotta (1926–1967). ITTF:än säännöt ja pöytätenniksen pelisäännöt laadittiin Montagun vanhempien lordi ja lady Swaythlingin kotona. Miesten maailmanmestaruussarjan palkinto on Swaythling Cup, joka on nimetty lady Swaythlingin mukaan.
Montagu oli ensimmäinen ei-ammattipelaaja, joka hyväksyttiin ITTF Hall of Fameen.
James Martineau

James Martineau
James Martineau (1805 Norwich, Englanti – 1900 Lontoo, Englanti) oli englantilainen filosofi ja teologi. Hän kääntyi 1828 unitaariseksi papiksi ja vaikutti vuodesta 1840 sen ohessa filosofian ja kansantalouden professorina eräässä collegessa Manchesterissa ja sittemmin Lontoossa, missä hän kuoli. Martineau oli syväaatteinen ja lämminhenkinen uskonnonfilosofi. Hän on esittänyt mielipiteitään niiden kypsyneessä muodossa teoksissaan Types of ethical theory (1885), A study of reli-gion (1888) ja The seat of authority in religion (1890).
Martineaun sisar oli kirjailija Harriet Martineau.
Aiheesta muualla

Kuvia tai muita tiedostoja aiheesta James Martineau Wikimedia Commonsissa
Itä–Länsi-ottelu 1963

| Tiedot |
| --- | --- | --- |
Päivämäärä: 8. syyskuuta 1963
Kaupunki: Helsinki, Suomi
Kenttä: Hesperia
Tulokset
Miehet: 6–5 Itä (voitot 12–12 tasan 5)
Naiset: 3–19 Länsi (voitot 0-3)
A-pojat: 4–6 Länsi (voitot 1–5)
Vuoden 1963 Pesäpallon miesten Itä–Länsi-ottelu pelattiin Hesperiassa 8. syyskuuta. Tämä oli kaikkiaan 29. Itä-Länsi-ottelu ja 22. joka pelattiin Helsingissä. Helsingissä pelattiin nyt 8. kerran peräkkäin, Katsojamääräksi ilmoitettiin 4900. Eino Kaakkolahdelle Itä-Länsi oli viidestoista ja Jussi Kiikerille kymmenes.
Kuudes nuorten Itä–Länsi-ottelu pelattiin Ylivieskassa ja se päättyi Lännen 4–6 voittoon.
Naisten Itä–Länsi-ottelu pelattiin kolmannen kerran. Hesperiassa 21.9. pelatun kamppailun voitti Länsi juoksuin 3–19.
Miesten Itä-Länsi

| # | ITÄ | Seura | Pelipaikka | LÄNSI | Seura | # |
| --- | --- | --- | --- | --- | --- | --- |
|  | Seppo Kerttula | SoJy | Lukkari | Markus Lakaniemi | ViVe |  |
|  | Paavo Hietanen | HoNsU | Ykkösvahti | Pertti Silen | IK |  |
|  | Paavo Jaakkola | KPL | Sieppari | Jorma Kyntölä | TMP |  |
|  | Matti Korhonen | SoJy | Kolmosvahti | Antero Pärssinen | LäPa |  |
|  | Martti Yli-Jaskari | HoNsU | Kolmospolttaja | Jaakko Nygård | ViVe |  |
|  | Erkki Kemppainen | SoJy | Kakkospolttaja | Jussi Kiikeri | IK |  |
|  | Timo Hakanen | JyK | Kakkosvahti | Raimo Lindholm | TMP |  |
|  | Eero Nieminen | PKP | Kolmoskoppari | Paavo Mäkelä | ViVe |  |
|  | Veikko Keskitalo | SoJy | Kakkoskoppari | Uuri Ståhlhammar | PuMu |  |
|  | Eino Kaakkolahti | HoNsU | Vaihtopelaaja | Veikko Latvala | ViVe |  |
|  | Reino Raesmaa | HP | Vaihtopelaaja | Kyösti Latvala | ViVe |  |
|  | Ahti Eteläpää | KPL | Vaihtopelaaja | Tauno Hintikainen | TMP |  |
|  | Lauri Reinikainen | Karttula | Joukkueen huoltaja | Erkki Heikkilä | Parkano |  |
Avausheiton suoritti Eduskunnan puhemies Kauno Kleemola.
Miesten Itä-Länsi > Vaihdot

Itä vaihtoi Kerttulan Kaakkolahteen.
Länsi vaihtoi 7. vrp:ssa Kyntölän tilalle Kyösti Latvalan ja Mäkelän tilalle Hintikaisen.
Juoksulista

Itä aloitti sisällä.
| Joukkue |  |  |  |  |  |  |  |  |  | Yht>  |
| --- | --- | --- | --- | --- | --- | --- | --- | --- | --- | --- |
| ITÄ | 1 | 2 | 2 | 0 | 0 | 0 | 1 | 0 | 0 | 6 |
| LÄNSI | 0 | 1 | 1 | 1 | 0 | 1 | 0 | 0 | 1 | 5 |
Jaakko Lepola

| Henkilötiedot |
| --- | --- | --- |
Syntymäaika: 14. maaliskuuta 1990 (ikä 34)
Syntymäpaikka:  Espoo, Suomi
Pelipaikka: keskikenttäpelaaja
Pituus: 178 cm
Seura
Seura: FC Pelifiilis
Pelinumero: 26
Junioriseurat
:  Pohjois-Espoon Ponsi
Seurat
| Vuodet | Seura | O (M) |
| 2007–2011 2011 2012 2013 2014 2015-2017 2018 2018 2019 2020 |  Honka →  Pallohonka  FC Lahti  Gnistan  SoVo  FC Espoo  HIFK  HIFK/2 ->  KäPa (laina) PK-35 Vantaa | 70 (7) 1 (0) 14 (0) 20 (2) 21 (3) 10 (1) 2 (0) 10 (1) 16 (1) - (-) |
Maajoukkue
|    2010– |  Suomi U17  Suomi U19  Suomi U21 | 6 (2) 6 (2) 2 (0) |
 Seurajoukkueuran tilastot kattavat vain kansalliset sarjat, päivitetty 1. helmikuuta 2020.
Jaakko Lepola (s. 14. maaliskuuta 1990 Espoo, Suomi) on suomalainen jalkapalloilija, pelipaikaltaan keskikenttäpelaaja. Pelaajaurallaan hän on edustanut muun muassa FC Honkaa ja FC Lahtea. Kaudesta 2022 alkaen Lepola on edustanut FC Pelifiilistä.
Tilastot

Vain kansalliset sarjat huomioitu. Tilanne kauden 2013 alussa.
| Joukkue | Sarja | Kausi | Ottelut | Maalit |
| --- | --- | --- | --- | --- |
| Honka |  Veikkausliiga | 2007 | 2 | 0 |
| Honka |  Veikkausliiga | 2008 | 14 | 2 |
| Honka |  Veikkausliiga | 2009 | 16 | 4 |
| Honka |  Veikkausliiga | 2010 | 18 | 1 |
| Honka |  Veikkausliiga | 2011 | 20 | 0 |
| Lahti |  Veikkausliiga | 2012 | 14 | 0 |
| Yhteensä |  |  | 84 | 7 |
Aiheesta muualla

Lepola soccerway-sivustolla
Lepola Veikkausliigan sivuilla[vanhentunut linkki]
JR Shikoku

| JR Shikoku> 四国旅客鉄道株式会社.Shikoku Railway Company |
| --- | --- |

Perustiedot
Valtio:  Japani
Toiminta-alue:  Shikoku
Perustettu:  1. huhtikuuta 1987
Kotisivu
8600-sarjan EMU
Shikoku ryokakutetsudō (jap. 四国旅客鉄道株式会社, Shikoku ryokakutetsudō kabushikigaisha, ’Shikokun matkustajarautatieosakeyhtiö’, engl. Shikoku Railway Company), eli lyhyemmin JR Shikoku (jap. JR四国), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Shikokun saarella.
JR Shikoku perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Kagawan prefektuurin Takamatsun kaupungissa.
Yhtiöllä on 2 391 työntekijää (vuonna 2018). Se liikennöi yhdeksää rautatielinjaa, jotka muodostavat 855,2 kilometrin pituisen verkoston. Yhtiöllä on käytössään 259 asemaa ja 435 junavaunua ja veturia. Rautatieliikenteen lisäksi JR Shikoku toimii myös useilla muilla aloilla, muun muassa rautateihin liittyvän kiinteistö- ja hotellitoiminnan sekä kaupan parissa.
Linjat

JR Shikokulla on liikennettä yhdeksällä rautatielinjalla, joista Honshi-Bisan-linja liittää saaren Honshūhun Seton suursillan kautta.
| Linja | Japaniksi | Reitti | Pituus (km) |
| --- | --- | --- | --- |
| Honshi-Bisan-linja | 本四備讃線 | Kojima–Utazu | 18,1 |
| Yosan-linja | 予讃線 | Takamatsu–Uwajima | 327,0 |
| Uchiko-linja | 内子線 | Niiya–Uchiko | 5,3 |
| Kōtoku-linja | 高徳線 | Takamatsu–Tokushima | 74,5 |
| Dosan-linja | 土讃線 | Tadotsu–Kubokawa | 198,7 |
| Tokushima-linja | 徳島線 | Sako–Tsukuda | 67,5 |
| Naruto-linja | 鳴門線 | Ikenotani–Naruto | 8,5 |
| Mugi-linja | 牟岐線 | Tokushima–Kaifu | 79,3 |
| Yodo-linja | 予土線 | Kita-Uwajima–Wakai | 76,3 |
Aiheesta muualla

Kuvia tai muita tiedostoja aiheesta JR Shikoku Wikimedia Commonsissa
Yhtiön internetsivut (japaniksi) (englanniksi) (kiinaksi) (koreaksi)
JR Group
JR Higashi-Nihon |  JR Hokkaidō |  JR Kyūshū |  JR Nishi-Nihon |  JR Shikoku |  JR Tōkai
JR kamotsu (tavaraliikenne) |  JR sōken (tutkimus) |  JR system (tietotekniikka)
Isabel II (1886)

| Isabel II |
| --- | --- |


Aluksen vaiheet
Rakentaja:  Ferrol
Kölinlasku:  1883
Laskettu vesille:  19. helmikuuta 1886
Palveluskäyttöön:  1888 tai 1889
Poistui palveluskäytöstä:  1907
Tekniset tiedot
Uppouma:  1 152 t
Pituus:  64,01 m
Leveys:  9,75 m
Syväys:  4,17 m
Koneteho:  1 500 ihp
Nopeus:  13 solmua
Miehistöä:  173
Aseistus
Aseistus:  4 × 12 cm tykkiä 4 × 76 mm tykkiä 1 × konekivääriä 2 × 356 mm torpedoputkea
Isabel II oli Espanjan laivaston vuonna 1886 vesillelaskettu Velasco-luokan risteilijä.
Valmistus

Alus tilattiin laivastontelakalta Ferrolista, missä köli laskettiin vuonna 1883. Alus laskettiin vesille 19. helmikuuta 1886 ja se valmistui joko vuonna 1888 tai 1889.
Palvelus

Espanjan ja Yhdysvaltain sodan alkaessa huhtikuussa 1898 alus oli San Juanissa Puerto Ricossa. Yhdysvaltain laivasto asetti San Juanin saartoon 18. kesäkuuta. Isabel II, tykkivene General Concha ja hävittäjä Terror lähtivät satamasta testatakseen sulkua, mista seurasi toinen San Juanin taistelu. Yhdysvaltain laivaston apuristeilijä USS St. Paulin saavuttua  paikalle alkoi lyhyt tykistötaistelu, josta espanjalaiset nopeasti irtautuivat ja palasivat takaisin satamaan.
Alus palasi sotatoimien päätyttyä Espanjaan ja se poistettiin alusluettelosta vuonna 1907.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish cruiser Isabel II
Käännös suomeksi
Bulmer Hobson

Bulmer Hobson noin vuonna 1916.
Bulmer Hobson (14. tammikuuta 1883 – 8. elokuuta 1969) oli irlantilainen vallankumouksellinen nationalisti ja eräs Irlannin tasavaltalaisveljeskunnan (IRB) johtajista vuoden 1916 pääsiäiskapinaa edeltäneinä vuosina. Maltillista suuntausta lähentynyt Hobson syrjäytettiin IRB:n johdosta, ja hän vastusti kapinaan ryhtymistä.
Hobson oli lähtöisin kveekariperheestä Holywoodista Downin kreivikunnasta, mutta syntyi Belfastissa. Hän työskenteli kirjanpainajana ja liittyi nuorena kansallismielisiin Gaelic League- ja Gaelic Athletic Association -järjestöihin. Hobsonilla oli keskeinen rooli nationalistisen tasavaltalaisuuden uudessa tulemisessa protestanttisessa Ulsterissa 1900-luvun alussa. Hän perusti vuonna 1903 kansallismielisen partiolaisjärjestön Fianna Éireannin, joka nimettiin muinaisen tarusankari Fiannan mukaan. Se ei aluksi saavuttanut menestystä, mutta Hobsonin käynnistettyä sen toiminnan uudestaan vuonna 1909 yhdessä Constance Markieviczin kanssa siitä tuli merkittävä osa tasavaltalaisliikettä. Vuonna 1904 Hobson liittyi maanalaisen IRB:n valajäseneksi Denis McCulloughin aloitteesta. Myöhemmin heillä molemmilla oli tärkeä rooli Thomas J. Clarken johtamassa IRB:n uudelleenjärjestelyssä. Hobson osallistui myös Irlannin vapaaehtoisjoukkojen (Irish Volunteers) perustamiseen, mutta hän menetti muiden vallankumouksellisten tuen annettuaan maltillisen poliitikon John Redmondin kannattajien ottaa vapaaehtoisjärjestön johdon haltuunsa.
Hobson syrjäytettiin kokonaan pääsiäiskapinan suunnittelusta. Pääsiäistorstaina 1916 hän varoitti Irlannin vapaaehtoisjoukkojen komentajaa Eoin MacNeillia arvellessaan kapinan olevan suunnitteilla. Jotta Hobson ei pilaisi kapinasuunnitelmaa, IRB:n sotilasneuvosto vangitsi hänet välittömästi ja vapautti hänet vasta pääsiäismaanantaina, kapinan jo alettua. Hän ei liittynyt tukemaan kapinaa. Myöhemmin Hobson toimi Irlannin vapaavaltion postimerkkiviraston johtajana.
JR Kyūshū

| JR Kyūshū> 九州旅客鉄道株式会社.Kyushu Railway Company |
| --- | --- |

Perustiedot
Valtio:  Japani
Toiminta-alue:  Kyūshū
Perustettu:  1. huhtikuuta 1987
Kotisivu
Kyūshū Shinkansenin Tsubame-suurnopeusjuna
Kyūshū ryokakutetsudō (jap. 九州旅客鉄道株式会社, Kyūshū ryokakutetsudō kabushikigaisha, ’Kyūshūn matkustajarautatieosakeyhtiö’, engl. Kyushu Railway Company), eli lyhyemmin JR Kyūshū (jap. JR九州), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Kyūshūn saarella.
JR Kyūshū perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Fukuokan Hakata-kun suuralueella.
Yhtiöllä on 8 859 työntekijää (vuonna 2018). Se liikennöi 21 tavanomaista rautatielinjaa ja Kyūshū Shinkansen -suurnopeuslinjaa, jotka muodostavat 2 273 kilometrin pituisen verkoston. Yhtiöllä on käytössään 567 asemaa ja 1 667 junavaunua. Rautatieliikenteen lisäksi JR Kyūshū toimii myös useilla muilla aloilla, muun muassa rautateihin liittyvän kiinteistö- ja hotellitoiminnan sekä kaupan parissa.